PATVIRTINTA

UAB „Grinda“ direktoriaus

2018 m. liepos 19 d.

įsakymu Nr. V-1807-13

**PAVIRŠINIŲ NUOTEKŲ TVARKYMO SUTARTIS**

**BENDROSIOS SĄLYGOS**

1. **SĄVOKOS IR JŲ AIŠKINIMAS**
2. Didžiąja raide rašomos sąvokos paviršinių nuotekų tvarkymo sutartyje turės žemiau apibrėžtas reikšmes, jei šioje sutartyje nėra aiškiai nurodyta ar iš konteksto nėra aišku kitaip:
   1. **„Abonentas“** – reiškia abonentą, kaip tai apibrėžiama Lietuvos Respublikos geriamojo vandens tiekimo ir nuotekų tvarkymo įstatyme (toliau – **GVTNTĮ**);
   2. **„Ataskaitinis laikotarpis“** – reiškia laikotarpį, už kurį apskaičiuojamas Abonentui suteiktų Paslaugų kiekis, t. y. priimtų tvarkyti paviršinių nuotekų kiekis (toliau – **Paslaugų kiekis**) bei už šias minėtas Paslaugas mokėtinos sumos. Ataskaitinis laikotarpis lygus 1 (vienam) kalendoriniam mėnesiui;
   3. **„Interneto svetainė“** – reiškia UAB „Grinda“ oficialią interneto svetainę, kurios adresas [www.grinda.lt](http://www.grinda.lt);
   4. **„Mokėjimo dokumentas“** – reiškia PVM sąskaitą faktūrą, sąskaitą faktūrą, mokėjimo pranešimą ar kitą dokumentą, jų elektroninį atitikmenį, kuriame nurodoma Abonento Paviršinių nuotekų tvarkytojui mokėtina pinigų suma ir kiti susiję duomenys;
   5. **„Paslaugos“** – reiškia Paviršinių nuotekų tvarkytojo Abonentui pagal paviršinių nuotekų tvarkymo sutartį ir teisės aktus teikiamas Paviršinių nuotekų tvarkymo paslaugas, nurodytas paviršinių nuotekų tvarkymo sutarties Specialiosiose sąlygose;
   6. **„Paviršinių nuotekų tvarkytojas“** – reiškia UAB „Grinda“, juridinio asmens kodas 120153047, PVM mokėtojo kodas LT201530410, buveinės adresas Eigulių g. 32, LT-03150 Vilnius, Lietuvos Respublika, 2008-12-31 taršo leidimas Nr. TL-V.7-12/2014;
   7. **„Sutartis“** – reiškia šią Sutartį (įskaitant, bet neapsiribojant, Sutarties Specialiąsias, Bendrąsias sąlygas) su visais jos priedais, papildymais bei pakeitimais;
   8. **„Šalis“**, **„Šalys“** - Paviršinių nuotekų tvarkytojas ir (arba) Abonentas.
3. Sutartyje vartojamos sąvokos, išskyrus aukščiau apibrėžtas, suprantamos taip, kaip jos apibrėžiamos GVTNTĮ ir kituose teisės aktuose, reglamentuojančiuose Paslaugų teikimą.
4. **BENDROSIOS NUOSTATOS**
5. Sutartis sudaryta vadovaujantis Lietuvos Respublikos geriamojo vandens tiekimo ir nuotekų tvarkymo įstatymu (toliau – GVTNTĮ), Lietuvos Respublikos civiliniu kodeksu, Vilniaus miesto savivaldybės tarybos 2014 m. gruodžio 10 d. sprendimu Nr. 1-2177 „Dėl UAB „Grinda“ skyrimo paviršinių nuotekų Vilniaus miesto savivaldybės teritorijoje tvarkytoja“, Lietuvos Respublikos Vyriausybės 2007 m. sausio 31 d. nutarimu Nr. 126 patvirtintu Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašu (toliau – Aprašas), Paviršinių nuotekų tvarkymo reglamentu (toliau – Reglamentas), patvirtintu Lietuvos Respublikos aplinkos ministro 2007 m. balandžio 2 d. įsakymu Nr. D1-193, Lietuvos Respublikos aplinkos ministro 2006 m. gruodžio 29 d. įsakymu Nr. D1-629 patvirtintomis Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėmis (toliau – Taisyklės) ir kitais paviršinių nuotekų tvarkymą reglamentuojančiais teisės aktais.
6. **SUTARTIES DALYKAS IR KAINA**
7. Sutartyje nustatyta tvarka ir sąlygomis Paviršinių nuotekų tvarkytojas įsipareigoja teikti Abonentui Paslaugas, vadovaudamasis Lietuvos Respublikos aplinkos ministro 2006 m. gruodžio 29 d. įsakymu Nr. D1-639 patvirtintais Geriamojo vandens tiekimo ir nuotekų tvarkymo paslaugų kokybės bei aplinkos apsaugos reikalavimais, o Abonentas įsipareigoja atsiskaityti su Paviršinių nuotekų tvarkytoju už suteiktas Paslaugas.
8. Paviršinių nuotekų tvarkymo paslaugų pirkimo ir pardavimo vieta - paviršinių nuotekų atidavimo riba.
9. Paslaugų kainos nustatomos ir keičiamos vadovaujantis Valstybinės kainų ir energetikos kontrolės komisijos patvirtinta Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika bei kitų taikytinų teisės aktų nustatyta tvarka.
10. Paviršinių nuotekų tvarkytojas Paslaugų kainas viešai skelbia savo interneto svetainėje. Kainos įsigalioja ne anksčiau kaip po 30 (trisdešimt) kalendorinių dienų, kai jas viešai paskelbia Paviršinių nuotekų tvarkytojas, ir taikomos nuo kito mėnesio (einančio po mėnesio, kai kainos įsigalioja) 1 (pirmos) dienos.
11. Jei Paviršinių nuotekų tvarkytojas nustato, kad buvo viršytas Sutarties Specialiosiose sąlygose reglamentuotas Abonento išleidžiamų paviršinių nuotekų užterštumas, o taip pat kitais, Sutartyje ar teisės aktais numatytais, atvejais, Abonentui taikomi papildomi mokėjimai, apskaičiuojami pagal Lietuvos Respublikos teisės aktus.
12. **ATSISKAITYMO TVARKA IR TERMINAI**
13. Paviršinių nuotekų tvarkytojo priimtų iš Abonento tvarkyti paviršinių nuotekų kiekis nustatomas, išskyrus, kai nėra įrengtų atsiskaitomųjų nuotekų apskaitos prietaisų (toliau – Apskaitos prietaisai), vadovaujantis Reglamente nustatyta tvarka, taikant praeitų kalendorinių metų metinį kritulių kiekį, kuris nustatomas ir atnaujinamas kartą metuose pagal Lietuvos hidrometeorologijos tarnybos prie Aplinkos ministerijos duomenis.
14. Abonentas nustatytos formos prašyme Paviršinių nuotekų tvarkytojui pateikia Abonento nuosavybės teise ar kitais būdais valdomo žemės sklypo (-ų) ar teritorijos informaciją. Jeigu pagal prašyme pateiktus duomenis neįmanoma nustatyti Paslaugų kainos ir (ar) Abonentas per Paviršinių nuotekų tvarkytojo nurodytą laiką nepateikė ir (ar) nepatikslino duomenų ir (ar) Abonentas nėra pasirašęs ar atsisako pasirašyti Sutarties Specialiąsias sąlygas, tai Paslaugų kaina nustatoma vadovaujantis Reglamente nustatyta tvarka, taikant koeficientą 0,8 - kai Abonento teritorija yra planuojama ir (ar) nėra žinomas paviršiaus tipas.
15. Nustatytas paviršinių nuotekų kiekis nurodomas Sutarties Specialiosiose sąlygose. Pasikeitus Abonento dangų plotui ir (arba) dangų tipui, apie tai per 3 (tris) darbo dienas Abonentas raštu arba elektroniniu paštu informuoja Paviršinių nuotekų tvarkytoją. Tuo pagrindu atliekamas Sutarties Specialiųjų sąlygų pakeitimas. Jei Abonentas nepateikia informacijos apie pasikeitusius Abonento dangų plotus ir (arba) dangų tipus, Paviršinių nuotekų tvarkytojas turi teisę, gavęs VĮ Registrų centras arba kitų oficialių duomenų bazių duomenis, perskaičiuoti Paslaugų kainą ir pateikti Mokėjimo dokumentą už suteiktas, bet neapmokėtas Paslaugas, skaičiuojant nuo Abonento dangų ploto ir (arba) dangų tipo pasikeitimo momento. Apie Paslaugų kainos ir metinio kritulių kiekio pasikeitimą Paviršinių nuotekų tvarkytojas informuoja Abonentą interneto svetainėje, raštu arba elektroniniu paštu. Tokiu atveju Sutarties Specialiųjų sąlygų pakeitimai neatliekami.
16. Kai yra įrengti Apskaitos prietaisai, Paviršinių nuotekų tvarkytojo priimtų iš Abonento tvarkyti paviršinių nuotekų kiekis nustatomas pagal tokių Apskaitos prietaisų rodmenis, kuriuos Abonentas privalo laiku, tiksliai ir teisingai deklaruoti, taip kaip nurodyta Sutarties Bendrųjų sąlygų 22.8 punkte.
17. Jei Abonentas Sutarties Bendrųjų sąlygų 22.8 punkte nustatytu terminu už Ataskaitinį laikotarpį nedeklaruoja Apskaitos prietaisų rodmenų, Abonentui už Ataskaitinį laikotarpį suteiktų Paslaugų kiekis apskaičiuojamas pagal ankstesnio mėnesio, einančio prieš Ataskaitinį laikotarpį, suteiktų Paslaugų kiekį.
18. Jei Abonentas ilgiau kaip 90 (devyniasdešimt) kalendorinių dienų nedeklaruoja Apskaitos prietaisų rodmenų, Paviršinių nuotekų tvarkytojas pats užfiksuoja rodmenis ir su tuo susijusias išlaidas (darbo užmokestis, transporto sąnaudos ir kt.) įtraukia į Ataskaitinio laikotarpio Mokėjimo dokumentą.
19. Paviršinių nuotekų tvarkytojas Abonentui pateikia Mokėjimo dokumentą už praėjusį Ataskaitinį laikotarpį ne vėliau kaip iki kito mėnesio, einančio po Ataskaitinio laikotarpio, 10 (dešimtos) dienos. Abonentas, negavęs Mokėjimo dokumento iki mėnesio, einančio po Ataskaitinio laikotarpio, 20 (dvidešimtos) kalendorinės dienos, turi kreiptis į Paviršinių nuotekų tvarkytoją dėl pakartotinio mokėjimo dokumento pateikimo. Mokėjimo dokumento pateikimo būdas pasirenkamas ir nurodomas Sutarties Specialiosiose sąlygose.
20. Už per Ataskaitinį laikotarpį suteiktas Paslaugas Abonentas atsiskaito su Paviršinių nuotekų tvarkytoju ne vėliau kaip iki kito mėnesio, einančio po Ataskaitinio laikotarpio, paskutinės dienos. Abonentas, laiku neatsiskaitęs su Paviršinių nuotekų tvarkytoju, atsako Sutarties Bendrųjų sąlygų 27 punkte nustatyta tvarka.
21. Abonento įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu.
22. Jeigu Abonentas apmoka didesnę, nei Paviršinių nuotekų tvarkytojo mokėjimo dokumente nurodyta, sumą, jo permokėta suma laikoma avansiniu mokėjimu už kitą Ataskaitinį laikotarpį, jeigu atskiru raštišku pareiškimu Abonentas nenurodo kitaip.
23. **PAVIRŠINIŲ NUOTEKŲ TVARKYTOJO ĮSIPAREIGOJIMAI IR TEISĖS**
24. Paviršinių nuotekų tvarkytojas įsipareigoja:
    1. užtikrinti, kad Abonentui teikiamos Paslaugos atitiktų GVTNTĮ ir Reglamento reikalavimus;
    2. nuo paviršinių nuotekų atidavimo ribos, atsižvelgiant į esamos Paviršinių nuotekų tvarkytojo eksploatuojamos paviršinių nuotekų infrastruktūros techninę būklę ir pajėgumus, priimti Abonento paviršines nuotekas, išleidžiamas į Paviršinių nuotekų tvarkytojo eksploatuojamą paviršinių nuotekų infrastruktūrą;
    3. vykdyti paviršinių nuotekų stebėseną, tvarkyti apskaitą ir teikti paviršinių nuotekų stebėsenos duomenis Lietuvos Respublikos aplinkos ministerijos nustatyta tvarka;
    4. teisės aktų nustatyta tvarka naudoti ir prižiūrėti nuosavybės teise priklausančią ar kitaip jo teisėtai valdomą ir (arba) naudojamą paviršinių nuotekų tvarkymo infrastruktūrą, bešeimininkę infrastruktūrą, kitą valdomą turtą, reikalingą paviršinių nuotekų tvarkymui;
    5. nustatyti Abonento išleidžiamų paviršinių nuotekų kokybę, pakartotinai nustatyti jų kokybę, kai Abonentas pašalina taršos priežastis, pateikia prašymą dėl pakartotino paviršinių nuotekų ištyrimo ir iš anksto apmoka Mokėjimo dokumentą už pakartotinį paviršinių nuotekų ištyrimą;
    6. teikti Paslaugas GVTNTĮ, Valstybinės kainų ir energetikos kontrolės komisijos patvirtintoje Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikoje ir kituose teisės aktuose nustatyta tvarka apskaičiuotomis kainomis;
    7. užtikrinti viešą informacijos paskelbimą apie paviršinių nuotekų tvarkymą, Paslaugų teikimo sąlygas ir numatomus Sutarties sąlygų pakeitimus, sistemų eksploatavimą, modernizavimą, plėtrą, renovaciją, investicijas į sistemos plėtrą ir renovaciją, paslaugų kainas ir tarifus, jų struktūrą;
    8. keičiantis Paslaugų kainai, viešai informuoti Abonentą apie pasikeitusias ir nustatytas kainas;
    9. informuoti ir įspėti Abonentą apie numatomą Paslaugų teikimo sustabdymą ir nurodyti, nuo kada ir kuriam laikui sustabdomas Paslaugų teikimas, kokiu būdu Abonentui bus sudaryta galimybė naudotis Paslaugomis, jeigu pertrūkis truks ilgiau kaip 12 valandų.
25. Paviršinių nuotekų tvarkytojo teisės:
    1. Paviršinių nuotekų tvarkytojas turi teisę perduoti informaciją apie Abonentą tretiesiems asmenims, kurių veikla susijusi su skolų išieškojimu, aplinkosauga, ar kitiems tretiesiems asmenims, teisės aktais numatyta tvarka turintiems teisę gauti tokią informaciją, o taip pat su tuo susijusią informaciją skelbti savo interneto svetainėje Lietuvos Respublikos asmens duomenų teisinės apsaugos įstatymo nustatyta tvarka;
    2. Paviršinių nuotekų tvarkytojas turi teisę nutraukti, sustabdyti Paslaugų teikimą dėl paviršinių nuotekų tvarkymo infrastruktūros planinio remonto ar avarinės situacijos. Remonto atveju - įspėjant Abonentą ne vėliau kaip prieš 10 (dešimt) darbo dienų, o paviršinių nuotekų infrastruktūros avarinės situacijos atveju arba siekiant išvengti gamtinės aplinkos taršos Abonento avarinės taršos atveju – nesuderinus su Abonentu ar iš anksto jo neįspėjus;
    3. jei Abonentas turi Apskaitos prietaisus, Paviršinių nuotekų tvarkytojas turi teisę patekti į Abonento patalpas, kur yra įrengti Apskaitos prietaisai, ir atlikti šių prietaisų patikrinimą;
    4. Paviršinių nuotekų tvarkytojas turi teisę vienašališkai keisti ir iš naujo patvirtinti Sutarties Bendrąsias sąlygas šiais atvejais, kai:
       1. keičiasi teisės aktai, reglamentuojantys Paslaugų teikimą;
       2. keičiasi Paviršinių nuotekų tvarkytojo gamybiniai, technologiniai ar kiti, su Paslaugų teikimu susiję, procesai.
26. Kiti, Sutartyje nenurodyti, Paviršinių nuotekų tvarkytojo įsipareigojimai ir teisės nustatyti GVTNTĮ, Taisyklėse ir kituose teisės aktuose.
27. **ABONENTO ĮSIPAREIGOJIMAI IR TEISĖS**
28. Abonentas įsipareigoja:
    1. laiku informuoti Paviršinių nuotekų tvarkytoją apie bet kokios informacijos - rekvizitų, informacijos apie žemės sklypą (-us) ar kitos svarbios informacijos, susijusios su Sutarties vykdymu, pasikeitimus ir užtikrinti, kad teikiama informacija būtų neklaidinanti ir teisinga;
    2. teisės aktų nustatyta tvarka prižiūrėti jam nuosavybės teise priklausančius ar kitais teisėtais pagrindais jų valdomus ir (arba) naudojamus paviršinių nuotekų šalinimo įrenginius, likviduoti gedimus juose bei raštu ar elektroninėmis ryšio priemonėmis informuoti Paviršinių nuotekų tvarkytoją apie gedimų likvidavimą;
    3. užtikrinti Abonento valdomame ir (ar) naudojamame žemės sklype esančių paviršinių nuotekų šalinimo įrenginių priežiūros reikalavimų, nustatytų Lietuvos Respublikos teisės aktais, vykdymą;
    4. neviršyti Sutarties Specialiosiose sąlygose nustatyto leidžiamo išleidžiamų paviršinių nuotekų užterštumo, priešingu atveju Abonentui bus skaičiuojamos netesybos – 1 kub. metro paviršinių nuotekų tvarkymo kaina tą mėnesį, kai buvo rasta padidėjusi tarša, didinama tokiu santykiu, kuriuo faktinė tarša viršijo sutartyje nustatytą Abonentui leidžiamą paviršinių nuotekų užterštumą;
    5. neišleisti į Paviršinių nuotekų tvarkytojo eksploatuojamą paviršinių nuotekų tvarkymo infrastruktūrą nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą, gamybinių nuotekų ar kitokių sutartyje nenumatytų medžiagų ar jų mišinių. Priešingu atveju bus taikomos aplinkos apsaugos atsakingos institucijos sankcijos ir Sutarties Bendrųjų sąlygų 20.2 punkto nurodyta tvarka bus nutrauktas Paslaugų teikimas. Abonentas materialiai atsako už trečiųjų asmenų patirtą žalą ir padengia paslaugos tiekėjo atjungimo-pajungimo prie paviršinių nuotekų tinklų sąnaudas, o taip pat aplinkos apsaugos institucijų nustatytą žalą;
    6. esant veiklos pokyčiams, dėl kurių kinta teršiančios medžiagos paviršinėse nuotekose ir (ar) jų koncentracija, raštu pranešti Paviršinių nuotekų tvarkytojui labiausiai tikėtinas, dažniausiai Abonento veikloje pasitaikančias paviršinių nuotekų teršalų koncentracijas;
    7. esant poreikiui, savo lėšomis įrengti Apskaitos prietaisus, keisti Apskaitos prietaisus, kurių metrologinė patikra yra pasibaigusi, metrologiškai patikrintais, užtikrinti, kad jų techninė būklė atitiktų teisės aktų reikalavimus;
    8. kai yra įrengti Apskaitos prietaisai, ne vėliau kaip iki paskutinės Ataskaitinio laikotarpio dienos pranešti Paviršinių nuotekų tvarkytojui apskaitos prietaisų rodmenis, paštu ar elektroniniu paštu pateikiant ataskaitą (deklaraciją), pasirašytą Abonento įgalioto atstovo;
    9. atsiskaityti už suteiktas paviršinių nuotekų tvarkymo paslaugas Sutartyje nustatyta tvarka ir terminais;
    10. visiškai atsiskaityti su Paviršinių nuotekų tvarkytoju už suteiktas paviršinių nuotekų tvarkymo paslaugas ir nutraukti Sutartį, kai žemės sklypą, nuo kurio organizuotai surenkamos paviršinės nuotekos, perleidžia kito asmens nuosavybėn arba kai nutraukiama šio žemės sklypo nuomos sutartis;
    11. užtikrinti galimybę Paviršinių nuotekų tvarkytojo įgaliotam atstovui iš Abonento paimti išleidžiamų paviršinių nuotekų mėginius mėginių paėmimo vietose;
    12. užtikrinti galimybę Paviršinių nuotekų tvarkytojo įgaliotam atstovui patikrinti Abonento Apskaitos prietaisus, kai tokie įrengti;
    13. nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka atlyginti Paviršinių nuotekų tvarkytojo patirtą žalą.
29. Abonento teisės:
    1. Abonentas turi teisę reikalauti, kad Paviršinių nuotekų tvarkytojas užtikrintų aprūpinimą Sutartyje, Apraše ir kituose teisės aktuose nustatytus reikalavimus atitinkančiomis Paslaugomis;
    2. nustatyta tvarka gauti iš Paviršinių nuotekų tvarkytojo informaciją apie paviršinių nuotekų tvarkymą, avarijas, planuojamus Paslaugų pertrūkius ir kitus pokyčius, galinčius turėti įtakos Abonento veiklai, paviršinių nuotekų tvarkymą, saugų ir efektyvų paviršinių nuotekų tvarkymo infrastruktūros naudojimą ir plėtrą, Paslaugų kainas, teikiamas Paslaugas;
    3. nutraukti sutartį vienašališkai, apie tai pranešęs Paviršinių nuotekų tvarkytojui prieš 30 kalendorinių dienų, jeigu yra visiškai atsiskaitęs už Paslaugas ir Paviršinių nuotekų tvarkytojo infrastruktūra nesinaudoja.
30. Kiti, Sutartyje nenurodyti, Abonento įsipareigojimai ir teisės nustatyti GVTNTĮ, Taisyklėse ir kituose teisės aktuose.
31. **ŠALIŲ ATSAKOMYBĖ**
32. Paviršinių nuotekų tvarkytojas, nevykdantis ar netinkamai vykdantis Sutartimi prisiimtus įsipareigojimus, atsako teisės aktų nustatyta tvarka.
33. Paviršinių nuotekų tvarkytojas neatsako už:
    1. paviršinių nuotekų surinkimą ir tvarkymą Abonento nuosavybės teise ar kitais būdais valdomoje teritorijoje;
    2. paviršinių nuotekų tinklų, esančių Abonento teritorijoje, techninę būklę;
    3. už Paslaugų teikimą, kai Abonentas paviršines nuotekas išleidžia į Paviršinių nuotekų tvarkytojo paviršinių nuotekų tvarkymo infrastruktūrą be prisijungimo (techninių) sąlygų arba nesilaikant prisijungimo (techninių) sąlygų reikalavimų, ne pagal suderintą projektą;
    4. Apskaitos prietaisų techninę būklę, matavimų tikslumą ir metrologinę patikrą, dėl Apskaitos prietaisų pažeidimo, sugedimo atsiradusią žalą, taip pat trečiųjų asmenų patirtą žalą, įskaitant neturtinę, jei tai įvyko dėl to, jog Abonentas nevykdo ar netinkamai vykdo Sutarties Bendrųjų sąlygų VI skyriuje ir (ar) teisės aktuose numatytų įsipareigojimų;
    5. Sutrikusį Paslaugų teikimą, jei tai įvyko dėl trečiųjų asmenų kaltės.
34. Abonento atsakomybė:
    1. Abonentui laiku neatsiskaičius už suteiktas Paslaugas, Paviršinių nuotekų tvarkytojas už kiekvieną pavėluotą dieną skaičiuoja 0,02 procentų dydžio delspinigius nuo laiku nesumokėtos sumos;
    2. Abonentui viršijus jam Sutarties Specialiosiose sąlygose nustatytą leidžiamą išleidžiamų paviršinių nuotekų užterštumą, skaičiuojamos netesybos, taip kaip numatyta Sutarties Bendrųjų sąlygų 22.4 punkte.
    3. Abonentui už aplinkos apsaugos pažeidimus ir netinkamą gamtos išteklių naudojimą nustatoma teisinė atsakomybė pagal Lietuvos Respublikos teisės aktus;
    4. Paviršinių nuotekų tvarkytojui nustačius, kad Abonentas tris ar daugiau kartų per du mėnesius daugiau kaip 2 (du) kartus viršijo Abonentui leidžiamą išleidžiamų paviršinių nuotekų užterštumą, nurodytą Sutarties Specialiosiose sąlygose, (bet kurios teršiančiosios medžiagos) arba esant duomenų, kad Abonentas neužtikrins, jog jo išleidžiamos paviršinės nuotekos neviršytų Abonentui leidžiamo išleidžiamų paviršinių nuotekų užterštumo, Paviršinių nuotekų tvarkytojas turi teisę sustabdyti ar nutraukti Paslaugų teikimą Abonentui Sutarties Bendrųjų sąlygų 20.2 punkte numatyta tvarka;
    5. Paviršinių nuotekų tvarkytojui nustačius, kad Abonentas savavališkai prijungė savo paviršinių nuotekų tvarkymo įrenginius prie Paviršinių nuotekų tvarkytojo nuosavybės teise priklausančios ar kitaip valdomos ir (arba) naudojamos paviršinių nuotekų tvarkymo infrastruktūros, Abonentas atsako Lietuvos Respublikos teisės aktų nustatyta tvarka.
35. **SUTARTIES GALIOJIMAS IR NUTRAUKIMAS**
36. Sutartis su Abonentu sudaroma neterminuotam laikui, jeigu Šalys nesusitaria kitaip (pagal Viešųjų pirkimų įstatymą).
37. Sutarties Bendrosios sąlygos, kurios yra viešos ir nepasirašytinai galios visiems Abonentams, įsigalioja ne anksčiau kaip po 30 (trisdešimt) kalendorinių dienų nuo viešo paskelbimo interneto svetainėje dienos ir taikomos nuo kito mėnesio 1 (pirmos) dienos. Nuo Sutarties Bendrųjų sąlygų įsigaliojimo momento nustoja galioti anksčiau sudaryta sutartis dėl Paviršinių nuotekų tvarkymo, jei tokia sutartis su Abonentu jau buvo sudaryta.
38. Sutarties Specialiosios sąlygos įsigalioja nuo momento, kai jos pasirašytos abiejų Šalių. Tuo atveju, jei Abonentas nėra pasirašęs ar atsisako pasirašyti Sutarties Specialiąsias sąlygas, tačiau naudojant paviršinių nuotekų tvarkymo sistemas paviršinės nuotekos išleidžiamos į Paviršinių nuotekų tvarkytojo paviršinių nuotekų tvarkymo sistemas, laikoma, kad Abonentas sutinka su Sutarties Specialiosiomis sąlygomis ir Sutartis yra pasirašyta bei galiojanti.
39. Šalys aiškiai susitaria, kad Sutarties Specialiosios sąlygos, kiti pakeitimai ar susitarimai gali būti sudaryti Šalims apsikeičiant pasirašytu jų variantu elektroniniu paštu ir/ar kitu Šalių suderintu telekomunikacijų galiniu įrenginiu. Tokiu būdu pasirašytas dokumentas bus laikomas sukeliančiu Šalims teisines pasekmes bei privalomai vykdomas.
40. Abonentas patvirtina, kad prieš Specialiųjų sąlygų pasirašymą Paviršinių nuotekų tvarkytojas pateikė visą Abonento pareikalautą žodinę ir rašytinę informaciją, susijusią su Paslauga bei šia Sutartimi prisiimtų įsipareigojimų ir teisių įgyvendinimo tvarka, Šalims pagal šią Sutartį tenkančia atsakomybe.
41. Sutartis gali būti nutraukta rašytiniu Šalių susitarimu, Sutartyje, Lietuvos Respublikos civiliniame kodekse bei kituose teisės aktuose nustatyta tvarka. Abonentas turi teisę vienašališkai nutraukti Sutartį apie tai raštu įspėjęs Paviršinių nuotekų tvarkytoją prieš 30 (trisdešimt) kalendorinių dienų.
42. Paviršinių nuotekų tvarkytojas, gavęs iš VĮ Registrų centro duomenis, kad Abonentas perleido žemės sklypą kito asmens nuosavybėn arba kai nutraukiama šio žemės sklypo nuomos sutartis, turi teisę vienašališkai nutraukti Sutartį su žemės sklypą perleidusiu Abonentu; tokiu atveju Sutartis su žemės sklypą perleidusiu Abonentu pripažįstama nutraukta nuo nuosavybės teisės į žemės sklypą perleidimo momento, tačiau Sutarties nutraukimas nepanaikina teisės reikalauti atlyginti nuostolius, atsiradusius dėl to, kad neįvykdyta Sutartis, ir netesybas.
43. Sutarčiai pasibaigus bet kokiais pagrindais, Abonentas įsipareigoja visiškai atsiskaityti su Paviršinių nuotekų tvarkytoju už suteiktas Paslaugas, sumokėti jam kitas pagal Sutartį ir (ar) teisės aktus mokėtinas sumas, kurios susidarė iki Sutarties nutraukimo dienos (išskyrus tas sumas, kurios pagal savo esmę skaičiuojamos ir po Sutarties pasibaigimo, įskaitant, bet neapsiribojant, delspinigius), bei pateikti iki Sutarties nutraukimo dienos galutiniam atsiskaitymui reikalingą informaciją.
44. Įvykus nenugalimos jėgos aplinkybėms (*force majeure*), kurios nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (Force Majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840, Sutarties Šalys atleidžiamos nuo atsakomybės už Sutarties nevykdymą arba netinkamą vykdymą vadovaujantis Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (Force Majeure) aplinkybes liudijančių pažymų išdavimo tvarkos aprašo patvirtinimo“.
45. **TAIKYTINA TEISĖ IR GINČŲ SPRENDIMO TVARKA**
46. Sutartis sudaryta vadovaujantis ir bus aiškinama taikant Lietuvos Respublikos teisę.
47. Bet koks ginčas, kylantis iš Sutarties, bus sprendžiamas tarpusavio konsultacijų ir derybų keliu. Tuo atveju, jei ginčo nepavyktų išspręsti tarpusavio derybomis per 30 (trisdešimt) kalendorinių dienų, toks ginčas bus sprendžiamas Lietuvos Respublikos teisės aktų nustatyta tvarka.
48. **BAIGIAMOSIOS NUOSTATOS**
49. Sutarties Bendrosios sąlygos yra tipinės, viešai skelbiamos Paviršinių nuotekų tvarkytojo interneto svetainėje.
50. Sutarties Bendrųjų sąlygų 20.4 punkte nurodytus Sutarties pakeitimus Paviršinių nuotekų tvarkytojas skelbia viešai Interneto svetainėje. Pakeitimai įsigalioja ne ankščiau kaip po 30 (trisdešimt) kalendorinių dienų nuo viešo paskelbimo dienos ir taikomi nuo kito mėnesio 1 (pirmos) dienos.
51. Pakeistos Sutarties Bendrųjų sąlygų nuostatos automatiškai tampa privalomos Šalims ir joks papildomas susitarimas tarp Šalių nėra pasirašomas.
52. Dėl to, kas nenumatyta Sutartyje, Paviršinių nuotekų tvarkytojas ir Abonentas vadovaujasi teisės aktais. Jeigu kuri nors Sutarties nuostata prieštarauja teisės aktams ar pasikeitus teisės aktams tokia tampa, ar dėl kokių nors kitų priežasčių nebegalioja – kitos Sutarties nuostatos lieka galioti. Tokiu atveju, teisės aktams prieštaraujanti ir (ar) nebegaliojanti Sutarties nuostata yra pakeičiama į atitinkančią teisės aktų reikalavimus nuostatą, kuri savo turiniu kiek įmanoma labiau atitiktų keičiamąją.
53. Paviršinių nuotekų tvarkytojas ir Abonentas įsipareigoja raštu per 3 (tris) darbo dienas informuoti vienas kitą apie savo rekvizitų ir kitos svarbios informacijos, susijusios su Sutarties vykdymu, pasikeitimą. Šalis, nepranešusi apie rekvizitų ir kitos svarbios informacijos, susijusios su Sutarties vykdymu, pasikeitimus, negali reikšti pretenzijų dėl kitos Šalies veiksmų, atliktų pagal anksčiau Sutartyje pateiktą informaciją.
54. Bet kokie pranešimai, prašymai, reikalavimai ar bet koks kitas Šalių susirašinėjimas ar informacija, kurią reikia pateikti pagal Sutartį ar teisės aktų reikalavimus, Sutarties Šaliai gali būti įteikiami pasirašytinai, siunčiami registruotu laišku, per kurjerį, elektroniniu paštu Sutarties Specialiojoje dalyje nurodytais rekvizitais. Paviršinių nuotekų tvarkytojas taip pat turi teisę Sutartyje bei teisės aktuose numatytus pranešimus ir kitą informaciją Abonentui pateikti viešai, įskaitant, bet neapsiribojant, interneto svetainėje.
55. Šalys pareiškia ir garantuoja viena kitai, kad kiekviena iš Šalių turi visas teises ir įgaliojimus įvykdyti visus įsipareigojimus, prisiimtus šia Sutartimi, kiekviena Šalis yra gavusi visus leidimus, patvirtinimus, sprendimus, sutikimus ir pritarimus, kurių reikalaujama pagal galiojančius teisės aktus, Šalis saistančius susitarimus bei kitus dokumentus šios Sutarties sudarymui, įsipareigojimų pagal šią Sutartį vykdymui bei sudarant šią Sutartį nebuvo pažeisti jokie kiekvienos Šalies veiklai taikomi Lietuvos Respublikos teisės aktai. Jei paaiškėja, kad bet kurie šie patvirtinimai ar garantijos neteisingi, melagingi ar klaidinantys, visos neigiamos pasekmės dėl to kyla Šaliai, kuri pateikė tuos pareiškimus ar garantijas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_